2003/776/EY: Euroopan keskuspankin päätös, tehty 23 päivänä lokakuuta 2003, vuonna 2003 liikkeeseen laskettavien metallirahojen määrän hyväksymisestä 19 päivänä joulukuuta 2002 tehdyn päätöksen EKP/2002/12 muuttamisesta (EKP/2003/13)



Virallinen lehti nro L 283 , 31/10/2003 s. 0087 - 0088



Euroopan keskuspankin päätös, tehty 23 päivänä lokakuuta 2003, vuonna 2003 liikkeeseen laskettavien metallirahojen määrän hyväksymisestä 19 päivänä joulukuuta 2002 tehdyn päätöksen EKP/2002/12 muuttamisesta (EKP/2003/13) (2003/776/EY) EUROOPAN KESKUSPANKIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 106 artiklan 2 kohdan, sekä katsoo seuraavaa: (1) Euroopan keskuspankilla (EKP) on yksinoikeus hyväksyä euron käyttöön ottaneissa jäsenvaltioissa (rahaliittoon osallistuvat jäsenvaltiot) 1 päivästä tammikuuta 1999 liikkeeseen laskettavien eurometallirahojen määrä. (2) Rahaliittoon osallistuvat jäsenvaltiot toimittivat EKP:n hyväksyttäviksi eurometallirahojen kysynnän kehityksestä vuonna 2003 tekemänsä arviot, joiden perusteella EKP hyväksyi vuonna 2003 liikkeeseen laskettavien käyttöön tarkoitettujen eurometallirahojen ja liikkeeseen laskettavien eurokeräilymetallirahojen kokonaismäärän vuonna 2003 liikkeeseen laskettavien metallirahojen määrän hyväksymisestä 19 päivänä joulukuuta 2002 tekemällään päätöksellä EKP/2002/12(1). (3) Päätöksen EKP/2002/12 perustana olleet arviot ovat osoittautuneet joissain rahaliittoon osallistuvissa jäsenvaltioissa riittämättömiksi vuonna 2002 tapahtuneen käteiseuron käyttöönoton jälkeen ilmenneen eurometallirahojen epävakaan kysynnän sekä ennakoimattoman talouskehityksen vuoksi. Tämän seurauksena rahaliittoon osallistuvien jäsenvaltioiden on nyt pyydettävä EKP:ltä hyväksyntää ylimääräisten eurometallirahojen liikkeeseen laskemiselle vuonna 2003. (4) Ranskan talous-, valtiovarain- ja teollisuusasiain ministeriö on pyytänyt 3 päivänä syyskuuta 2003 EKP:ltä hyväksyntää sille, että käyttöön tarkoitettujen eurometallirahojen määrää, jonka Ranska saa laskea liikkeeseen vuonna 2003, nostetaan 600 miljoonalla eurolla. (5) Central Bank and Financial Services Authority of Ireland, edustajanaan Irlannin valtiovarainministeriö, on pyytänyt 11 päivänä syyskuuta 2003 EKP:ltä hyväksyntää sille, että käyttöön tarkoitettujen eurometallirahojen määrää, jonka Irlanti saa laskea liikkeeseen vuonna 2003, nostetaan 40 miljoonalla eurolla. (6) Italian talous- ja valtiovarainministeriö on pyytänyt 23 päivänä syyskuuta 2003 EKP:ltä hyväksyntää sille, että käyttöön tarkoitettujen eurometallirahojen määrää, jonka Italia saa laskea liikkeeseen vuonna 2003, nostetaan 40 miljoonalla eurolla. (7) Österreichische Nationalbank on pyytänyt 17 päivänä syyskuuta 2003 EKP:ltä hyväksyntää sille, että käyttöön tarkoitettujen eurometallirahojen määrää, jonka Itävalta saa laskea liikkeeseen vuonna 2003, nostetaan 40 miljoonalla eurolla. (8) EKP hyväksyy edellä mainitut pyynnöt nostaa Ranskassa, Irlannissa, Italiassa ja Itävallassa vuonna 2003 liikkeeseen laskettavien käyttöön tarkoitettujen eurometallirahojen määriä. Päätöksen EKP/2002/12 1 artiklassa oleva taulukko on näin ollen korvattava uudella taulukolla, ON TEHNYT TÄMÄN PÄÄTÖKSEN: 1 artikla Muutetaan suuntaviivoja EKP/2002/12 seuraavasti: Korvataan 1 artiklassa oleva taulukko seuraavalla taulukolla: ">TAULUKON PAIKKA>" 2 artikla Tämä päätös osoitetaan rahaliittoon osallistuville jäsenvaltioille. Tämä päätös julkaistaan Euroopan unionin virallisessa lehdessä. Tehty Frankfurt am Mainissa 23 päivänä lokakuuta 2003. EKP:n puheenjohtaja Willem F. Duisenberg (1) EYVL L 358, 31.12.2002, s. 144.